Vedrana Šimić

**Vedrana Šimić** (Tuzla, 1979.), jest bosanskohercegovačka sopranistica.

## Biografija 
Rođena je 1979. godine u Tuzli, Bosna i Hercegovina. Godine 1998. započela je studij pjevanja na Muzičkoj akademiji u Sarajevu u klasi prof. Paše Gackić, a diplomirala na Muzičkoj akademiji u Zagrebu godine 2003. u klasi prof. Mire Zidarić Orešković. Za vrijeme studija bila je stipendistica HKD Napredak, Muzičke akademije u Sarajevu i Sveučilišta u Zagrebu, a nakon studija tri godine je bila stipendistica CEE Musiktheater Wien. Usavršava se kod talijanskog vokalnog pedagoga Paola De Napolija i kod prof. Dunje Vejzović. Nastupala je na scenama zagrebačke, riječke, splitske i sarajevske Opere. Na praizvedbi prve crnogorske opere Balkanska Carica Dionisija San Giorgio De Sarna godine 2008. (Cetinje, Crna Gora) pjevala je naslovnu ulogu s velikim uspjehom. Nastupala je i koncertno sa Zagrebačkom, Riječkom, Sarajevskom i Beogradskom filharmonijom, te Simfonijskim orkestrom Hrvatske radiotelevizije, Orquestra Sinfônica do Teatro Nacional Cláudio Santoro, Orquestra Sinfônica do Paraná (Brazil) i Simfonijskim orkestrom Crne Gore sa brojnim dirigentima. Za arhiv HRT snimila je 15 solo pjesama hrvatskih kompozitora Ivane Lang, Ferde Livadića i Milana Prebande, uz pratnju klavira i gudačkog orkestra.  Na III i IV Festivalu de Ópera de Brasília u Brazilu, nastupala je na dva gala koncerta Verdi/Wagner, tri izvedbe Tosce (Giacomo Puccini) u naslovnoj ulozi, zatim dva Gala Richard Strauss koncerta kao Saloma. Ostvarila je i glavnu žensku ulogu Dore robinje u dokumentarno-igranom filmu *Stupica nevidljivog djeteta* režisera Šemsudina Gegića 2015. godine. Od 2009. - 2018. godine imala je status samostalnog umjetnika od Ministarstva kulture Republike Hrvatske.

## Uloge 
* Suor Angelica , opera Suor Angelica, G. Puccini;;
* Mimi, opera La bohème, G. Puccini; 
* Manon Lescaut, opera Manon Lescaut, G. Puccini;
* Tosca, opera Tosca, G. Puccini;
* Adriana Lecouvreur, opera Adriana Lecouvreur, F. Cilea; 
* Amelia, opera Bal pod maskama, G. Verdi; 
* Donna Leonora, opera Moć sudbine, G. Verdi;
* Madame Lidoine, opera Razgovori karmelićanki, F. Poulenc;
* Micaela, opera Carmen, G. Bizet;
* Euridika, opera Orfej i Euridika, Ch. W. Gluck; 
* Đula, opera Ero s onoga svijeta, J. Gotovac; 
* Mara, opera Adel i Mara, J. Hatze; 
* Eva, opera Nikola Šubić Zrinski, I. pl. Zajc;
* Danica, opera Balkanska carica, D. De Sarno (svjetska praizvedba); 
* Tatyana, opera Eugen Onegin, P. I. Čajkovski;
* Druga dama, opera Čarobna frula, W. A. Mozart;
* 5. Blumenmädchen, opera Parsifal, R. Wagner
* Alania, opera Marco Polo, D. Zanettovich (svjetska praizvedba);
* Miss Jessel, opera The Turn od the Screw, B. Britten;
* Elena, opera Mefistofele, A. Boito;
* Meleć-hanuma, majka Huseinova, opera Zmaj od Bosne, A. Horozić (svjetska praizvedba).

## Nagrade i priznanja 
Za ulogu Madame Lidoine, opera „Razgovori Karmelićanki“, F. Poulenc bila je nominirana za Nagradu Hrvatskog Glumišta 2007. u kategoriji za izuzetno umjetničko ostvarenje do 30 godina. Dva puta je dobitnica je Nagrade „Štefanija Lenković“ HNK Zajc u Rijeci za najbolje ostvarenu žensku ulogu u opernom programu Kazališta u sezonama 2008./2009. i 2009./2010. za ulogu Adriane Lecouvreur  u predstavi „Adriana Lecouvreur“ F. Cilee, te za sezone 2010./2011. i 2011./2012 i to za dvije uloge: Manon Lescaut u predstavi „Manon Lescaut“ G. Puccinija i Donna Leonora u predstavi „Moć sudbine“ G. Verdija.  Dobitnica je i Nagrade Hrvatskog glumišta za najbolje umjetničko ostvarenje u operi, odnosno najbolju opernu žensku ulogu u sezonama 2009./2010. i 2010./2011. za ulogu Adriane Lecouvreur u operi „Adriana Lecouvreur“ F. Cilee.

## Reference 
## Vanjski linkovi 
* https://www.youtube.com/watch?v=D1vWb94vVi0 Milan Prebanda - Djevojka i momak - Vedrana Šimić

Kategorija:Biografije, Tuzla
Kategorija:Rođeni 1979.
Kategorija:Bosanskohercegovačke pjevačice
Kategorija:Živi ljudi